CELEX: 62021CN0234
Language: fi
Date: 2021-04-12 00:00:00
Title: Asia C-234/21: Ennakkoratkaisupyyntö, jonka Cour constitutionnelle (Belgia) on esittänyt 12.4.2021 – Défense Active des Amateurs d’Armes ASBL, NG, WL v. Conseil des ministres

26.7.2021   
            
            
               FI
            
            
               Euroopan unionin virallinen lehti
            
            
               C 297/20
            
         
      Ennakkoratkaisupyyntö, jonka Cour constitutionnelle (Belgia) on esittänyt 12.4.2021 – Défense Active des Amateurs d’Armes ASBL, NG, WL v. Conseil des ministres
      (Asia C-234/21)
      (2021/C 297/21)
      Oikeudenkäyntikieli: ranska
      
         Ennakkoratkaisua pyytänyt tuomioistuin
      
      Cour constitutionnelle
      
         Pääasian asianosaiset
      
      
         Kantajat: Défense Active des Amateurs d’Armes ASBL, NG, WL
      
         Vastaaja: Conseil des ministres
      
         Ennakkoratkaisukysymys
      
      Onko direktiivin 91/477/ETY (1) 7 artiklan 4 a kohta, luettuna yhdessä saman direktiivin liitteessä I olevan II osan A luokan 6—9 kohdan kanssa, ristiriidassa Euroopan unionin perusoikeuskirjan 17 artiklan 1 kohdan ja 20 ja 21 artiklan sekä luottamuksensuojan periaatteen kanssa siltä osin kuin siinä ei sallita sitä, että jäsenvaltiot säätävät siirtymäjärjestelystä sellaisten A luokan 9 kohdassa tarkoitettujen ampuma-aseiden osalta, jotka on laillisesti hankittu ja rekisteröity ennen 13.6.2017, vaikka siinä sallitaan se, että jäsenvaltiot säätävät tällaisesta siirtymäjärjestelystä A luokan 6—8 kohdassa tarkoitettujen sellaisten aseiden osalta, jotka on laillisesti hankittu ja rekisteröity ennen 13.6.2017?
      
         (1)  Aseiden hankinnan ja hallussapidon valvonnasta 18.6.1991 annettu neuvoston direktiivi 91/477/ETY (EYVL 1991, L 256, s. 51).